પોલીસના કહેવા મુજબ તે ગઈ કાલે સાંજે બિલ્ડિંગમાં ૪.૧૬ મિનિટે એન્ટર થઈ હોવાનું બિલ્ડિંગના CCTV કૅમેરામાં રેકૉર્ડ થયું છે. ત્યાર બાદ છેક સવાછ વાગ્યે બિલ્ડિંગના પાછળના હિસ્સા નીચે પડેલી જોવા મળી હતી. એનો મતલબ એવો થાય છે કે તે બિલ્ડિંગમાં જ કોઈ ઓળખીતાના ઘરે બે કલાક હોવી જોઈએ અને ત્યાર બાદ તેણે કૂદકો માર્યો હોવો જોઈએ અથવા તેને ધક્કો મારવામાં આવ્યો હોઈ શકે. અત્યારે તો યુવતીની ઓળખ કરવાનું કામ ચાલી રહ્યું છે. સાથે જ તે બિલ્ડિંગમાં કોને ત્યાં આવી હતી, બિલ્ડિંગમાં તેનું ઓળખીતું કોણ હતું, શું તેનો કોઈ પ્રેમી હતો અને તેની સાથે તેનો ઝઘડો થયા બાદ તેણે આ પગલું લીધું હતું એવી વિવિધ થિયરી પર તપાસ ચાલી રહી છે.